Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 171

3. szint — A téma elméleti és gyakorlati vonatkozású jellemzõinek részletes ismerete és képesség az ismeretek alkotó alkalmazására. — A hallgató ismerje a téma elméleti alapjait és más témakörökkel való kapcsolatait. — A hallgató legyen képes részletes leírást adni a téma tartalmáról, konkrét példákkal kiegészítve. — A hallgató legyen képes a szakterminológia teljes körû használatára. — A hallgató legyen képes a témakörhöz kapcsolódó matematikai egyenletek megértésére és alkalmazására. — A hallgató legyen képes értelmezni és használni a témához tartozó vázlatokat, rajzokat, táblázatokat, valamint tudjon készíteni hibafelvételezéshez, hibajavításhoz esetlegesen szükséges egyszerû vázlatokat, rajzokat, táblázatokat. — A hallgató legyen képes a témában megszerzett ismeretei gyakorlati alkalmazására — támaszkodva a karbantartási dokumentációkra — a repülõgép karbantartási tevékenységek teljes körében, a mûszaki kiszolgálástól a hibajavításig. — A hallgató legyen képes a témára vonatkozó különbözõ adatok, információk, mérési eredmények értelmezésére, és az adott helyzetben szükséges hibajavítási, beszabályozási tevékenység meghatározására, elvégzésére. Témaköri modulok ’A’, ’B1’, ’B2’, ’B3’, ’D1’, ’D2’, ’E1’ és ’E2’ kategóriájú üzemképesség tanúsító állomány esetében

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes